కె.మహేంద్ర

కె.మహేంద్ర (1946 ఫిబ్రవరి 4 - 2025 జూన్ 11), ప్రముఖ తెలుగు సినిమా నిర్మాత. తన కెరీర్ లో గీతా ఆర్ట్స్ పిక్చర్స్, ఏఏ ఆర్ట్స్ పతాకాలపై దాదాపు 50కి పైగా చిత్రాలను ఆయన నిర్మించాడు. నటుడు, నిర్మాత మాదాల రవికి మహేంద్ర మామయ్య అవుతాడు. నటుడు శ్రీహరిని, నటి కాజల్ అగర్వాల్, దర్శకుడు గోపీచంద్ మలినేని తెలుగు ఇండస్ట్రీకి పరిచయం చేసింది ఆయనే. రాజశేఖర్ న‌టించిన అర్జునా సినిమా ఇంకా విడుదల కాలేదు.

 కెరీర్ 
మహేంద్ర మొదట ప్రొడక్షన్‌ కంట్రోలర్‌గా పలు చిత్రాలకు పనిచేసాడు. ఆ తరువాత, ఆయన దర్శకత్వ విభాగంలో శిక్షణ పొందాడు. 1977లో ప్రేమించి పెళ్లి చేసుకో చిత్రంతో నిర్మాతగా మారి పలు విజయవంతమైన చిత్రాల నిర్మించి పరిశ్రమలో సుదీర్ఘ కాలం కొనసాగాడు. ఆ చిత్రాలలో ఏది పాపం? ఏది పుణ్యం?, ఆరని మంటలు, తోడు దొంగలు, బందిపోటు రుద్రమ్మ, ప్రచండ భైరవి వంటి అనేక చిత్రాలు ఉన్నాయి. 

 ఫిల్మోగ్రఫీ 
(పాక్షిక జాబితా)

 మెరుపు వీరుడు (1970)
 అదృష్ట జాతకుడు (1971)
 పరివర్తన (1975)
 ప్రేమించి పెళ్ళి చేసుకో (1977)
 ఏది పాపం? ఏది పుణ్యం? (1979)
 ఆరని మంటలు (1980)
 ప్రచండ భైరవి (1985)
డాకు రాణి (1986)
అమ్మలేని పుట్టిల్లు (1995)
అమ్మా దుర్గమ్మ (1996)
హైక్లాస్ అత్త లోక్లాస్ అల్లుడు (1997)
నాగ శక్తి (1998)
దేవా (1999)
ఒక్కడే (2005)

 మరణం 
కొంతకాలంగా అనారోగ్య సమస్యలతో బాధపడుతున్న 79 ఏళ్ల కె. మహేంద్ర గుంటూరులోని ఒక ప్రైవేటు ఆసుపత్రిలో చికిత్స పొందుతూ 2025 జూన్ 11న అర్ధరాత్రి కన్నుమూసాడు. ఆయనకు ఒక కుమారుడు, ఒక కుమార్తె ఉన్నారు. ఆయన కుమార్తెను నటుడు మాదాల రవి వివాహం చేసుకున్నాడు. ఆయన ఒక కుమారుడు జీతు కొద్దికాలం క్రితమే మరణించాడు.

 మూలాలు 
వర్గం:తెలుగు సినిమా నిర్మాతలు
వర్గం:1946 జననాలు
వర్గం:2025 మరణాలు